U sa lingana ha mbeu na tshialula zwo tou dzhenelela vhukuma kha zwivhumbeo, nyito na kuhumbulele kwa tshitshavha na tshumiso yavhui ya pfanelo dza vhudzulapo nga vhafumakadzi zwi nga itela tshialula khaedu na u phuromotha ndingano. Ngauralo hu na vhushaka ha ndeme vhukati ha vhudzulapo na ndinganyiso ya mbeu. Tshumiso yavhui ya vhudzulapo nga vhafumakadzi na u dzheniswa ha mbilaelo kha mulayo, pholisi dza muvhuso na dzimbekanyamushumo na tshomedzo, maitele na zwiimiswa zwa muvhuso ndi zwa ndeme arali hu tshi itelwa u swikelelwa ha ndinganyiso ya mbeu? Nga tshirema vhafumakadzi vho vha vha sa anzeli u vha na vhue ha thundu kana vha vha vhavhusi, mulayo wa tshirema wo vha u si na mushumo na vhuaifa ha tshisadzini. Zwenezwo zwo ita uri ndaela dzi no kwama u kovhekanywa ha thundu dza vhafumakadzi dzi sa tou vha dzi songo dzikaho fhedzi, dzo dovha dza vha dzo fhambanaho na dzine dza shumiswa kha zwi no kwama ifa a tshinnnani. Musi u shumiswa ha Mulayo wa Vhuaifa hu si na Wili ho no ambarelaho shango ohe, ndaela dzohe dza mulayo wa tshirema dzine dza kwama mbeu zwi amba uri dzi o mbo i vhulahwa, vhunga Mulayo uyu u tshi shuma hu si na u sedza mbeu ya mufu.